ΓΡΑΠΤΗ ΕΡΩΤΗΣΗ E-2048/00

υποβολή: Mihail Papayannakis (GUE/NGL) προς την Επιτροπή

(27 Ιουνίου 2000)

Θέμα: Ρύπανση στον Άραχθο ποταμό και Αμβρακικό κόλπο

Το Μάρτιο του 2000 κατέρρευσε το αριστερό τμήμα του αρδευτικού φράγματος Ιμαρέτ στην Άρτα, μήκους 100 μέτρων, με αποτέλεσμα τα νερά να συμπαρασύρουν τεράστιες ποσότητες σκουπιδιών, οι οποίες κατέληξαν στον Αμβρακικό. Εκφράζονται φόβοι ότι οι επιβλαβείς συνέπειες για το οικοσύστημα του Αμβρακικού θα φανούν το καλοκαίρι, οπότε εκτιμάται ότι το οργανικό φορτίο από τα σκουπίδια θα δημιουργήσει συνθήκες ευτροφισμού και ασφυξίας, όταν αυξηθεί η θερμοκρασία και σταματήσει η εισροή φρέσκου νερού στον κόλπο. Σύμφωνες με καταγγελίες φορέων και κατοίκων της περιοχής, στην κατάρρευση του φράγματος οδηγούν τόσο οι εκτεταμένες και παράνομες αμμοχαλικοληψίες που έγιναν τόσο ανάντη όσο και κατάντη του φράγματος, και μάλιστα μιας μεγάλης ποσότητας της τάξης των 80 000 κυβικών μέτρων, όσο και η μεγαλύτερη ταχύτητα διοχέτευσης του νερού από τη ΔΕΗ στο κεντρικό φράγμα του Άραχθου.

Δεδομένου ότι οι εκβολές του ποταμού Αράχθου περιλαμβάνονται σε ζώνη ειδικής προστασίας (Αμβρακικός κόλπος) σύμφωνα με την απάντηση της Επιτροπής (18.03.1998) στηνπ' αριθ. Ε-0231/98 ερώτησή μου, πώς προτίθεται η Επιτροπή να παρέμβει στις αρμόδιες ελληνικές αρχές προκειμένου:

1. να ληφθούν μέτρα για την αποκατάσταση της ζημιάς που προκλήθηκε στο φράγμα Ιμαρέτ;

2. να σταματήσει η ροή σκουπιδιών αλλά και η ρίψη στερεών αποβλήτων στον Αμβρακικό κόλπο;

3. να συσταθεί ειδική επιχείρηση ανάσυρσης των ιζημάτων από τον Αμβρακικό και καθαρισμού της κοίτης του Αράχθου και του Αμβρακικού, και

4. να σταματήσουν οι παράνομες αμμοχαλικοληψίες;

Απάντηση της κας Wallstrm εξ ονόματος της Επιτροπής

(28 Ιουλίου 2000)

Ο Αμβρακικός κόλπος, ο οποίος έχει προταθεί ως τοποθεσία κοινοτικού ενδιαφέροντος κατά την έννοια των διατάξεων της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1) και έχει χαρακτηριστεί ζώνη ειδικής προστασίας κατά την έννοια των διατάξεων της οδηγίας 79/409/ΕΟΚ του Συμβουλίου της 2 Μαΐου 1979 περί της διατηρήσεως των αγρίων πτηνών(2), έχειπαχθεί σε ένα έργο LIFE-Nature που αποβλέπει στη διατήρηση και διαχείριση τωνγροβιοτόπων. Με τα δεδομένα αυτά, ο δικαιούχος του έργου (Εταιρεία Ανάπτυξης του Αμβρακικού Etanam) ενημέρωσε την Επιτροπή σχετικά με το συμβάν που επισημαίνει το Αξιότιμο Μέλος του Κοινοβουλίου και ενδεχόμενες επιπτώσεις στο οικοσύστημα του Αμβρακικού, όπου περιλαμβάνεται και ο ποταμόκολπος του Αράχθου.

Σύμφωνα με τις πληροφορίες που έγιναν γνωστές, τα απορρίμματα που παρασύρθηκαν από το νερό (υπολείμματα πλαστικών σάκων κυρίως, αλλά επίσης γυαλιά και μέταλλα) προέρχονταν από μια παλαιότερη ανεξέλεγκτη χωματερή στις όχθες του ποταμού, η οποία έχει εγκαταλειφθεί εδώ και 15 χρόνια. Οι αυτοψίες που πραγματοποιήθηκαν με ευθύνη της Etanam, στο πλαίσιο των οποίων μετρήθηκαν φυσικοχημικές παράμετροι (οξυγόνο, pH, θερμοκρασία) και έγιναν μικροβιολογικές αναλύσεις του νερού στα ανάντη του φράγματος που κατέρρευσε και μέσα στον κόλπο, έδειξαν ότι τα απορρίμματα είχαν ήδη αποσυντεθεί, άρα ήταν ελεύθερα οργανικού φορτίου, και κατά συνέπεια κίνδυνος ευτροφισμού δενπήρχε" τα νερά κρίθηκαν μάλιστα κατάλληλα για κολύμβηση.

Η ρίψη απορριμμάτων έχει πλέον σταματήσει, και οι ζημιές που προκλήθηκαν στο φράγμα του Ιμαρέτ έχουν αποκατασταθεί. Επίσης, καθαρίστηκαν οι όχθες του ποταμού και του κόλπου με πιστώσεις που διέθεσε η περιφέρεια της Ηπείρου. Η Etanam μελετά το ενδεχόμενο εξυγίανσης της κοίτης του ποταμού και του πυθμένα του κόλπου, απομάκρυνσης δηλαδήπολειμμάτων πλαστικού που παραμένουν, δεδομένου ότι το εγχείρημα αυτό παρουσιάζει τεχνικές δυσχέρειες. Επιπλέον, η Etanam, από κοινού με τους δήμους και τις κοινότητες της περιφέρειας, έχει αναλάβει πρωτοβουλίες ώστε να στηθεί ένας μηχανισμός μέσω του οποίου θα αποτρέπονται στο μέλλον επεισόδια ρύπανσης.

Η πρόληψη και η παύση των παράνομων δραστηριοτήτων είναι αρμοδιότητας των εθνικών αρχών. Η Επιτροπή όμως, στο πλαίσιο του έργου LIFE, θα μεριμνήσει για την ολοκλήρωση των επιχειρήσεων εξυγίανσης και για την εγγυημένα αποτελεσματική προστασία του οικοσυστήματος του Αμβρακικού κόλπου.

(1) ΕΕ L 206 της 22.7.1992.

(2) ΕΕ L 103 της 25.4.1979.